|  |  |
| --- | --- |
| **Erasmus plus, Jean Monnet Action projekat:** "**UN Agenda 2030 – EU Agenda 2025: Kroz Integraciju Prema Održivosti u Crnoj Gori” (TISIM)** | Image result for co-funded by the european union, Jean Monnet |

**Međunarodna Konferencija Crnogorske panevropske unije**

**Stvaranje održive budućnosti za Crnu Goru kroz EU proces pristupanja i ostvarivanje ciljeva održivog razvoja**

**Podgorica, 30.11. – 1.12.2018.**

**ZAKLJUČNE OCJENE I PREPORUKE**

Mi, učesnici međunarodne konferencije Crnogorske panevropske unije posvećene UN agendi 2030 i EU agendi 2025, održane u Podgorici, glavnom gradu Crne Gore, izrazili smo svoju volju da podržimo bolju komunikaciju i osnažimo zajedničke napore u procesu ostvarivanja naših jedinstvenih razvojnih i integracionih ciljeva. Kako bi podržali zeleniji i humaniji razvoj Crne Gore na putu ka punopravnom članstvu u EU, zalažemo se za sledeće ključne aktivnosti:

1. **KOMPLEMENTARNOST, SINERGIJA I PARTNERSTVO –** UN agenda 2030 i EU agenda 2025 međusobno su tijesno povezane i doprinose ostvarenju pojedinačnih odnosno zajedničkih ciljeva. Neophodno je dalje podsticati saradnju institucija i dobru koordinaciju politika, kako na državnom i lokalnom nivou, u saradnji sa međunarodnim razvojnim partnerima, ali i u saradnji sa civilnim sektorom – kako bi se obje agende Crne Gore, razvojna i integraciona, ostvarile što prije i u potpunosti.
2. **MISLITI GLOBALNO, DJELOVATI LOKALNO –** neophodno je na obje agende dalje se fokusirati, posebno uložiti napore na njihovom sprovođenju na **lokalnom** nivou, uz obezbjeđenje neophodnog **budžeta** za planirane akcije. Navedeno podrazumijeva integralni pristup finansiranju ciljeva održivog razvoja.
3. **MJERITI PROGRES I JAČATI KAPACITETE** – dodatni napori moraju se takođe uložiti u procesu razvoja indikatora održivog razvoja, koji su ne samo **indikatori ostvarivanja UN ciljeva održivog razvoja**, već i indikatori dostizanja EU standarda u oblastima zajedničkih evropskih politika. Navedeni indikatori omogućiće Crnoj Gori da pripremi odgovarajuće izvještaje o sprovedenim reformama unutar UN i EU agende, te da bude prepoznata u brojnim izvještajima međunarodnih organizacija.